Résistons !

Résistons !, revirat en Resistim o de còps en Resistiscamhttps://www.jornalet.com/nova/15026/legislativas-se-presentan-los-candidats-de-bastir-occitania en occitan, es un partit politic francés fondat lo 10 d'octobre de 2016 per lo deputat occitan de Bearn Joan de Lassala. Se definís coma "agrarista" (defensa de la ruralitat) e umanista. Se ditz tanben a l'encòp sobeiranista (fidel a l'Estat francés) e "localista" (en favor d'una economia de proximitat que't posca estalviar l'environament en baissar la marca carbona).

 Eleccions legislativas de 2017 
|right|200px|thumb|Mapa de las candidaturas "Résistons !" a las eleccions legislativas de 2017 en Occitània

A las eleccions legislativas de França de 2017, sus 21 candidats presentats, 12 l'èran sus una circonscripcion occitana o occitano-basca (Bearn e Baiona). Joan de Lassala es estat lo sol deputat elegit de son partit sus la 4ena circonscripcion basco-biarnesa dels Pirenèus-Atlantics. Atal integrèt lo grop parlamentari Libertat e Territòrishttps://www.lepoint.fr/politique/assemblee-jean-lassalle-rejoint-le-groupe-libertes-et-territoires-28-01-2020-2360015_20.php ambe los tres deputats nacionalists de Regions e Pòbles Solidaris (R&PS) elegits en Corsega.

 Eleccions regionalas de 2021 e eleccions presidencialas de 2022 
|right|200px|thumb|Tolosa, 10 d'abril de 2022 : "Bastir Occitània" e "Résistons !" fèstejan amassa lo resultat de Jan de Lassala al primièr torn de las eleccions presidencialas

A las eleccions regionalas de França de 2021, Résistons ! s'aliguèt en Aquitània au Moviment de la Ruralitathttps://objectifaquitaine.latribune.fr/politique/2021-05-26/regionales-le-mouvement-de-la-ruralite-mise-sur-jean-lassalle-pour-marquer-les-esprits-885315.html (ancianament : "Caça, Pesca, Natura e Tradicions"), partit considerat de drecha, mentre qu'en Occitanià centrala, los sòcis del partit de Lassala t'an integrat la lista regionalista Bastir Occitània menada per Joan-Luc Davezac.https://www.francebleu.fr/infos/faits-divers-justice/regionale-bastir-occitanie-la-liste-regionaliste-menee-par-jean-luc-davezac-et-soutenue-par-jean-1621616973 

En seguida d'aquò, lo Moviment de la Ruralitat, e mai especificamant a l'escala d'Occitània, Bastir Occitània, t'an militat per la campanha de Jan de Lassala a las eleccions presidencialas de 2022. Atal, Jan de Lassala obtenguèt sos melhors resultats en Corsega, Occitània e País Basc, en fasent mai de 10% dins los departaments occitans de Losera (10,05%), Gers (10,07%), Nauts Pirenèus (10,94%), e quitament mai de 12% dins lo departament occitano-basc dels Pirenèus Atlantics.

 Eleccions legislativas de 2022 

A las eleccions  legislativas de França de 2022, sus 54 candidats presentats, 30 l'èran sus una circonscripcion occitana o occitano-basca (Bearn e Baiona), e quitament se i aguèt pas nat deputat elegit, lo Jan de Lassala el-meteis s'èra pas tornat presentar per rasons de santathttps://www.lefigaro.fr/politique/legislatives-jean-lassalle-ne-se-representera-pas-dans-les-pyrenees-atlantiques-20220502, es tanben sus aquestas circonscripcions occitanas o occitano-bascas (Pirenèus Atlantics) qu'obtenguèron los milhors resultats.

 Nòtas e referéncias 

Categoria:Politica francesa
Categoria:Partit politic francés